# data[].attributes.body
Explica breument, mitjançant un text fet a mà o a ordinador, un vídeo o un àudio, què en saps d'aquesta assignatura i què creus (o que t'agradaria) que aprenguéssim aquest curs.

Aquesta activitat està pensada per al començament de curs de primer d'ESO. Pretén que l'alumnat recordi el que va aprendre a primària què són les ciències naturals i quins són els seus àmbits d'estudi, així com motivar-los de cara al començament de curs, ja que conèixer la informació sobre els seus interessos servirà per personalitzar algunes de les activitats del curs. A més, s'espera una resposta en qualsevol format i la descripció de l'activitat està tant en àudio (per ser més propera) com en text (perquè puguin repassar-ho ràpidament).

# data[].attributes.body
La zoologia és la branca de la ciència que estudia i classifica els animals. Amb aquests coneixements la comunitat científica elabora catàlegs, que inclouen les diferents espècies d'una zona determinada.

Nosaltres crearem un catàleg amb la fauna del poble. Per fer-ho, cadascun de vosaltres haurà de penjar una fotografia o un dibuix a mà (com preferiu) que hàgiu fet d'algun animal del poble. Intenteu no repetir l'animal. Aquí us adjunto el meu!

Amb aquesta activitat es pretén facilitar l'observació i sobretot, promoure la participació de l'alumnat a través d'experiències molt properes. Es presenta l'opció de fer una fotografia o un dibuix per si algú no disposa dels recursos necessaris o vol ser més creatiu o creativa. En cas que a la classe hi hagués algun alumne amb discapacitat visual, s'acceptaria, per a tot l'alumnat, un enregistrament del so de l'animal.

# data[].attributes.body
Mireu el vídeo i afegiu una mesura que considereu que podeu aplicar en benefici de la natura.

Novament es tracta d'una pluja d'idees per afavorir la participació, però en aquest cas no cal que l'alumnat surti al carrer, sinó que està pensada per fer-se durant la classe, creant una situació diferent i facilitant l'aprofitament del temps per treballar a l'aula, amb el suport del docent.

# data[].attributes.attachment_link.title
I tu, què fas per la natura? Testimonis de joves que actuen per la Natura.